भाजपा अध्यक्ष जेपी नड्डा ने हरी झंडी दिखाई, बोले- कांग्रेस राजनीति में गाली-गलौज पर उतर आई है
Karnataka Assembly (Vidhan Sabha) Election 2023 BJP Campaign Strategy. कर्नाटक में आगामी विधानसभा चुनाव के मद्देनजर भाजपा ने तैयारियां शुरू कर दी है। भाजपा आज से राज्यभर में विजय संकल्प यात्रा शुरू करेगी
कर्नाटक में आगामी विधानसभा चुनाव के मद्देनजर निकाली जा रही BJP की विजय संकल्प यात्रा को भाजपा के राष्ट्रीय अध्यक्ष जेपी नड्डा ने चामराजनगर जिले के माले महादेश्वर हिल्स में हरी झंडी दिखाकर रवाना किया। प्रदेश भर में विजय संकल्प यात्रा 20 दिन तक चलेगी। यात्रा के तहत 8 हजार किलोमीटर की दूरी तय की जाएगी। इस दौरान 80 से ज्यादा रैलियों, 74 जनसभाओं, लगभग 150 रोड शो होंगे। यात्रा से भाजपा 4 करोड़ लोगों तक पहुंचने का लक्ष्य है।
यात्रा के लिए पार्टी के नेताओं ने एक स्पेशल रथ भी तैयार किया है। भाजपा के इस अभियान को मेगा इलेक्शन कैंपेन के तौर पर देखा जा रहा है। पार्टी के राष्ट्रीय अध्यक्ष जे पी नड्डा चामराजनगर यात्रा की शुरुआत की।
इस मौके पर जनसभा को संबोधित करते हुए BJP अध्यक्ष जे.पी. नड्डा ने कहा- कांग्रेस ऐसी पार्टी है जो भ्रष्टाचार,परिवारवाद,विभाजन में विश्वास रखती है। उन्होंने राजनीति की सीमा लांघ दी है, वे गाली-गलौज पर आ गए हैं। कहते हैं मोदी तुम्हारी कब्र खुदेगी...। इस पर देश कहता है मोदी तुम्हारा कमल खिलेगा। 
चार अलग-अलग जिलों से शुरू होगी यात्रा
भाजपा राज्य के चार अलग-अलग जिलों से विकास यात्रा की शुरुआत होगी। विकास यात्रा में गृहमंत्री अमित शाह, रक्षा मंत्री राजनाथ सिंह, समेत पार्टी के तमाम दिग्गज नेता शामिल होंगे। 20 दिन बाद इन सभी यात्राओं का समापन एक ही जगह हो सकता है। समापन के मौके पर भाजपा की योजना एक बड़ी रैली करने की भी है। मीडिया रिपोर्ट्स के मुताबिक, इस यात्रा का समापन बेंगलुरु में प्रधानमंत्री नरेंद्र मोदी की रैली से होने की संभावना है।
वहीं, रक्षा मंत्री सिंह दो मार्च को बेलगावी जिले के नंदागढ़ से यात्रा को हरी झंडी दिखाएंगे। गृहमंत्री अमित शाह तीन मार्च को तीसरी और चौथी यात्रा की शुरुआत बीदर जिले के बसवकल्याण और देवनहल्ली के अवाथी से करेंगे।
लोगों से सीधे जुड़ने की कोशिश
भाजपा इस बार राज्य में 150 से ज्यादा सीटों पर जीत हासिल करने के लक्ष्य को लेकर चुनावी रणनीति बना रही है। इस लक्ष्य को हासिल करने के लिए भाजपा इससे पहले कर्नाटक में दो बड़े अभियान-बूथ विजय अभियान और जन संकल्प अभियान चला चुकी है।
पार्टी नेता अरुण सिंह ने 15 फरवरी को बताया था कि इस अभियान के दौरान पार्टी रोड शो, जनसभाओं और जनसंपर्क अभियान के जरिए लोगों के साथ सीधा संपर्क और बातचीत करेगी।
यात्रा के दौरान करीब 8 हजार KM की दूरी तय की जाएगी। इस दौरान 80 से ज्यादा रैलियों, 74 जनसभाओं, लगभग 150 रोड शो की योजना बनाई गई है। भाजपा का लक्ष्य इस अभियान के तहत चार करोड़ लोगों तक पहुंचने की है।
कर्नाटक चुनाव से जुड़ी ये खबरें भी पढ़ें... 
येदियुरप्पा का राजनीति से संन्यास:कहा- भगवान ने शक्ति दी तो 5 साल बाद भी भाजपा को सत्ता में लाने के लिए जोर लगाऊंगा
कर्नाटक के पूर्व मुख्यमंत्री और वरिष्ठ भाजपा नेता बीएस येदियुरप्पा ने राजनीति से संन्यास ले लिया। बुधवार को विधानसभा में उन्होंने कहा कि ये मेरी फेयरवेल स्पीच है। ये एक दुर्लभ पल है, क्योंकि अब मैं दोबारा चुनाव नहीं लडूंगा। मुझे बोलने का मौका देने के लिए शुक्रिया। उन्होंने स्पीच में PM मोदी को धन्यवाद भी किया। पूरी खबर यहां पढ़ें...
कर्नाटक विधानसभा चुनाव से पहले दल-बदल का खेल:येदि्दयुरप्पा के दो खास लिंगायत नेता भाजपा छोड़ कांग्रेस में शामिल हुए 
कर्नाटक में विधानसभा चुनाव के दो-तीन महीनें पहले राज्य की सियासत गरमा रही है। पाला बदल का खेल शुरू हो गया है। भाजपा के कद्दावर नेता और पूर्व मुख्यमंत्री बीएस येदियुरप्पा के दो करीबी लिंगायत नेता एचडी थमईया और केएस किरण कुमार भाजपा छोड़कर कांग्रेस में चले गए हैं। पूरी खबर यहां पढ़ें...
येदियुरप्पा का दावा- भाजपा कर्नाटक में 130-140 सीटें जीतेगी:कांग्रेस में सीएम के लिए टकराव, पूछा- कांग्रेस का नेता कौन है? राहुल गांधी?
बेंगलुरु में शनिवार को बीजेपी कार्यकारिणी की विशेष बैठक हुई। जिसमें पूर्व मुख्यमंत्री और वरिष्ठ भाजपा नेता बीएस येदियुरप्पा ने दावा किया कि कर्नाटक में भाजपा को सत्ता में आने से कोई नहीं रोक सकता। हम कम से कम 130-140 सीटें जीतेंगे। कांग्रेस में अभी से 'मैं हूं मुख्यमंत्री' वाला टकराव शुरू हो गया है। कांग्रेस का नेता कौन है? राहुल गांधी? पूरी खबर यहां पढ़ें...